मऊ। सरायलखंसी थाना क्षेत्र के इमिलियाडीह निवासी रिटायर्ड फौजी ने अपने ही भांजे के ऊपर धोखे से एटीएम बदलने और फिर खाते से साढ़े पांच लाख रुपये से ज्यादा राशि निकालने का मुकदमा दो माह पहले दर्ज कराया था। खाते से इस तरह से रुपये निकालने पर जहां एक ओर फौजी समेत पूरा परिवार सन्न रह गया। वहीं दूसरी ओर रिश्तेदारी का मामला होने के चलते घटना के दो माह बाद भी परिजन खुल कर कुछ कहने से कतरा रहे थे।